**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa na rokovanie predkladá **s rozporom**

- s **Ministerstvom vnútra Slovenskej republiky,** ktoré žiada vypustenie ustanovenia § 144a, ktoré upravuje podania vo výchove a vzdelávaní a doručovanie,

- s **Odborovým zväzom pracovníkov školstva a vedy na Slovensku**, ktorý

 - žiada upraviť najmenšie počty hodín pre ročníky v štátnom vzdelávacom programe,

 - žiada absolvovanie aj deviateho ročníka základnej školy v rámci prijímania do prvého ročníka päťročného vzdelávacieho programu bilingválneho vzdelávania,

 - žiada zabezpečiť pedagogického asistenta pri počte najmenej 22 žiakov v triede prvého ročníka základnej školy,

 - žiada ponechanie slovného hodnotenia iba po štvrtý ročník,

 - žiada v rámci ustanovení pre prípad krízovej situácie neumožniť ministrovi úpravu spôsobu hodnotenia,

- s **Úniou miest Slovenska**, ktorá žiada ponechať počet detí v oddelení školského klubu detí tak, ako doposiaľ (t.j. neustanoviť jednotne najvyšší počet detí 26),

- so **Združením miest a obcí Slovenska**, ktoré žiada stiahnutie návrhu zákona ako celku a alternatívne žiada zapracovanie všetkých zásadných pripomienok.

MŠVVaŠ SR uvedené pripomienky neakceptovalo z dôvodu, že požiadavky kolidujú s navrhovanými koncepčnými zmenami a dotknuté subjekty na pripomienkach trvali aj po vysvetlení v rámci rozporového konania.

Materiál sa na rokovanie predkladá **bez rozporov** s ostatnými povinne pripomienkujúcimi subjektmi.